kardosdrur/scandi-wiki huggingface dataset:
Black Label Society

Black Label Society er en heavy metal-gruppe der blev grundlagt af Zakk Wylde sidst i 1990'erne, da Ozzy Osbourne tog pause fra musik på ubestemt tid. Dette gav Wylde tid til at arbejde med nogle af sine egne projekter, deriblandt Pride and Glory, Zakk Wylde's Book Of Shadows og Black Label Society, den mest succesfulde af disse. Wylde spiller i dag både for Ozzy Osbourne og Black Label Society på Ozzfest tournéerne.

Nuværende medlemmer 

 Zakk Wylde – leadguitar, keyboard, Vokal
 James Lomenzo – bas
 Nick Catanese – rytmeguitar
 Craig Nunenmacher – trommer

Tidligere medlemmer 

 Robert Trujillo – bas
 John Deservio – bas
 Steve Gibb – bas
 Phil Ondich – trommer

Diskografi 
 Sonic Brew (1998)
 Stronger Than Death (2000)
 1919 Eternal (2002)
 The Blessed Hellride (2003)
 Hangover Music Vol. VI (2004)
 Mafia (2005)
 Shot to Hell (2006)
 Order of the Black (2010)
 Unblackened (2013)
 Catacombs of the Black Vatican (2014)
 Grimmest Hits (2018)
 pride & glory (2019)
 Doom Crew Inc. (2021)

Eksterne henvisninger 

 Zakk Wyldes officielle hjemmeside
 Uofficiel Black Label Society hjemmeside

Musikgrupper fra USA
Carnegie Medal

Carnegie Medal i litteratur blev oprettet i 1936 i Storbritannien til ære for Andrew Carnegie. Den gives til forfattere af børne- og ungdomsbøger, der har gjort sig særligt bemærkede. Bogen skal være skrevet på engelsk og være udgivet samme år. Carnegie Medal's dommerpanel består af 13 udvalgte børnebibliotekarer fra CILIP. Prisen svarer til den amerikanske Newbery Medal.

Modtagere af prisen 

Forfatteren Robert Swindells med bogen Stone Cold.

Nominerede til prisen 

I 2012 blev Ruta Sepetys nomineret til Carnegie Medal for  Between Shades of Grey (Puffin),

Litteraturpriser
Litteratur fra Storbritannien
Det Fantastiske Lys

Det Fantastiske Lys (Engelsk titel: The Light Fantastic) er den anden bog i serien Diskverden.

 Bogen griber fat, hvor Magiens Farve gav slip. Vindekåbe er lige faldet ud over kanten på Diskverden og overvejer sine overlevelsesmuligheder. Imens i Det Usete Universitet troldmændenes højborg er den mægtige bog Oktavoen vågnet op og arbejder på højtryk, mens den kaster om sig med råmagi, hvilket troldmændene og i særdeleshed Galder Vejrlig finder højst alarmerende.

Diskverden
Litteratur i 1986
Vindekåbe

Vindekåbe (eng.: Rincewind) er en fiktiv person i Terry Pratchetts romanserie om Diskverdenen; han har en fremtrædende rolle i flere af bøgerne og spiller en birolle i flere andre.

Vindekåbe er en falleret troldmand, der er ude af stand til at udøve magi. Han blev som ung smidt ud af Det Usete Universitet efter at have sneget sig til at kigge i den magtfulde troldmandsbog Oktavoen. Ved denne lejlighed sprang én af de otte besværgelser, der er skrevet i bogen, ud og gemte sig i Vindekåbes hjerne; det er angiveligt fordi andre formularer er så bange for denne magtfulde besværgelse, at de nægter at opholde sig i samme hjerne som den, at Vindekåbe er ude af stand til at udøve magi. 

Vindekåbe er guide for Diskverdenens første turist Småblomst og dennes bagage Bagage i den første bog i serien, Magiens Farve.

Film og spil 
David Jason spiller Rincewind i filmen The Colour of Magic fra 2008 og Eric Idle lægger stemme til ham i spillene Discworld fra 1995 og Discworld II: Missing Presumed...!? fra 1996.

Eksterne henvisninger 
 

Diskverden
Litterære figurer af Terry Pratchett
Polarfront

Polarfronten er grænsen mellem den kolde luftmasse over nordpolen og den varme luft over ækvator.

Polarfronten ligger ikke stille, men bevæger sig i bølger rundt om jorden.

Om sommeren bliver den kolde sektor om nordpolen mindre, hvorved polarfronten bevæger sig nordpå. Om vinteren bliver den kolde sektor større, og polarfronten ligger sydligere.

Langs polarfronten opstår der lavtryk. Det er disse lavtryk, der fører til uroligt vejr over Danmark.

Link til danske sider med relevans for emnet 
http://www.egaa-gym.dk/nr/geografi/Roholt/Klimatologi/vejrleksikon/lexindex.html [Niels Roholdts vejrleksikon]

Se også 
 Højtryk
 Lavtryk
 Meteorologi
 Polarklima
 Vejret
 Vind

Klima
Lorentz-transformation

Lorentz-transformationen er navngivet efter sin opdager, den hollandske fysiker og matematiker Hendrik Antoon Lorentz (1853-1928), og danner grundlaget for den specielle relativitetsteori, som blev introduceret af Albert Einstein. Teorien ophæver modsætningerne mellem teorien for elektromagnetisme og klassisk mekanik.

Ved denne transformation er lyshastigheden den samme i alle inertialsystemer, som postuleret af den specielle relativitetsteori. Selv om ligningerne er knyttet til den specielle relativitetsteori, blev de udviklet før denne. Hendrik Lorentz fremsatte dem i 1904 for at forklare Michelson–Morley eksperimentet ved længdeforkortelse. Dette står i kontrast til den mere intuitive Galilei-transformation, som er tilstrækkelig ved ikkerelativistiske hastigheder (dvs. hastigheder langt mindre end lysets hastighed).

Den kan (for eksempel) bruges til at beregne hvordan en partikels bevægelse ser ud fra et inertialsystem der bevæger sig med konstant hastighed (i forhold til det oprindelige koordinatsystem), og erstatter derved den tidligere Galilei-transformation. Lysets hastighed, c, indgår som en parameter i Lorentz-transformationen. I grænsetilfældet hvor v er forsvindende lille i forhold til c, dvs. hvor , genfindes den galileiske transformation.

Lorentz-transformationen er en gruppetransformation som anvendes til at transformere tid- og rum-koordinater (eller mere generelt en hvilken som helst fire-vektor) fra ét inertialsystem, , til et andet, , hvor  bevæger sig med hastigheden  i forhold til  langs x-aksen. Hvis en begivenhed har rumtidskoordinaterne  i , og  i ,
er sammenhængen mellem disse ifølge Lorentz-transformationen:
 
 
 
 
hvor
 
kaldes Lorentzfaktoren
og  er lysets hastighed i vakuum.

De ovenstående fire ligninger kan udtrykkes samlet i matrixform som
 
eller alternativt som
 
Den første matrixformulering har den fordel at den nemt ses at reducere til Galilei-transformationen i grænsen . Den anden matrixformulering tydeliggør bevarelsen af rum-tids-intervallet , som er en fundamental invariant i den specielle relativitetsteori.

Disse ligninger gælder kun hvis  er rettet langs x-aksen af . I de tilfælde hvor  ikke er rettet langs x-aksen af , er det generelt lettere at rotere koordinatsystemet således at  er orienteret langs x-aksen af  end at brydes med den generelle formulering af Lorentz-transformationen.

Historie 

Lorentz opdagede i 1900 at transformationen bevarede Maxwells ligninger. Lorentz troede på æterhypotesen; det var Albert Einstein der udviklede relativitetsteorien for at give et grundlag for dens anvendelse.

Lorentz-transformationen publiceredes først i 1904, men formalismen var ikke perfekt på dette tidspunkt. Den franske matematiker Henri Poincaré reviderede Lorentz' formalisme og gjorde de fire ligninger til den kohærente, selvkonsistente helhed vi kender i dag.

Bog 

 Elvekjær, Finn & Nielsen, Børge Degn (1997): Fysikkens verden (bind 3): Mekanik, elektricitet og magnetisme, kerne- og partikelfysik. København, Gads Forlag. 

Relativitetsteori
Ligninger
Eberts Villaby

Eberts Villaby er et villaområde på Amager.

I 1894 købte Hermann Ebert et nedlagt landbrug på Amager, udstykkede det, lavede et springvand i midten og et dertil hørende vandværk på det højeste punkt og begyndte så at bygge villaer og lejligheder, som blev solgt til københavnske borgere.

Husene har navne og stil efter forbilleder som Rosenborg, Rosenvold, Hindsholm, Alfheim mv. Eberts egen pragtbolig fik navnet Sans Souci og ligner en minikopi af Kejser Franz Josephs jagtslot i Bad Ischl. 

Villabyen ses i dag som værende det fornemmeste kvarter på Amager, og står som et grønt åndehul i et ellers meget tæt bebygget område mellem Englandsvej og Amagerbrogade i København.

Kilder 
 En fodrejse på Amager 
 En matator på Amager / Erik Housted. – Udgivet i 1996 af Grundejerforeningen Eberts Villaby i anledning af 100-året 11. september 1896-1996. 156 sider

Eksterne henvisninger 

Bydele og forstæder på Amager
Calicut

Calicut (Kozhikode eller Kalikut) er en by i Indien på vestkysten sydvest for Bangalore i den indiske delstat Kerala.

På en række sprog har kalkunen sit navn efter denne by, således på hollandsk kalkoen, på dansk og norsk kalkun, på svensk kalkon og på papiamento kalakuna.

Calicut var i 1700-tallet hjemsted for et dansk faktori.

Eksterne henvisninger 

Byer i Kerala
Staatsoper Unter den Linden

Staatsoper Unter den Linden er et operahus i Berlin. Den preussiske konge Frederik den Store lod denne opera bygge, og den åbnede i 1742. Den var kongens private etablissement, og først efter hans død i 1786 blev der offentlig adgang til operaen.

Komponisten Richard Strauss har været 1. kapelmester, og Wilhelm Furtwängler dirigerede her Wagners operaer under Det tredje rige. Bygningen blev ødelagt under 2. verdenskrig, men efter genopbygning genåbnedes den i 1955.

Eksterne link 

 Operahusets officielle hjemmeside

Bygninger, konstruktioner og anlæg i Berlin
Operahuse i Tyskland
Komische Oper

Komische Oper er et musikteater i Berlin i Tyskland, der åbnede i 1892 under navnet Theater Unter den Linden. Teatret har specialiseret sig i opførelse af tysksprogede operaer, operetter og musicals.

Eksterne henvisninger 

 Officiel netsted (tysk)

Bygninger, konstruktioner og anlæg i Berlin
Operahuse i Tyskland
Etableret i 1892
Korresponderende base

En korresponderende base (gammeldags: syrerest eller syrerestion) er basen i et korresponderende syre-basepar. Den er den negativt ladede ion, der bliver tilbage, når man fjerner H+-ionen fra en syre.

Eksempler 
Cl- (Kloridion) fra saltsyre.
NO3- (Nitration) fra salpetersyre.
SO42- (Sulfat) fra svovlsyre.
PO43- (Fosfation) fra fosforsyre.
CH3COO- (Acetation) fra eddikesyre.

Syrerestioner indgår sammen med positive ioner i opbygningen af salte.

Syre-base-kemi
Vanddamp

Damp er vand i gasform. Damp består af mange fritsvævende vandmolekyler H2O, som vibrerer kraftigt. Det er hydrogenatomerne, som vibrerer op og ned i forhold til oxygenet. Samtidigt drejer vandmolekylet om sine egne akser.

Damp er en farveløs gas (helt usynlig), men ordet bruges udenfor fagkredse også (ukorrekt) om fx de vanddråber, der ses, når vanddampen fortættes over en kedeltud eller i skyerne.

Ved normalt tryk på 1,013 bar koger vand ved 100°C. Et kg vand bliver til 1,7003 m³ vanddamp. Fordampningen af et kg vand ved 100°C kræver en energitilførsel på  2.257 kJ.

Vanddamp er en drivhusgas. En del af Jordens atmosfære består af vanddamp. Ved 30 °C og 1 bar indeholder mættet luft 2,6% vanddamp, mindre ved lavere temperatur, mere ved højere temperatur. Atmosfærens vanddamp er den mest effektive drivhusgas og skyld i, at Jordens gennemsnitstemperatur er 15 °C og at livet dermed er muligt på Jorden. Uden drivhuseffekten ville Jordens gennemsnitstemperatur ligge betydeligt lavere på omkring -18 °C.

Se også 
Tilstandsform
Dampmaskine

Henvisninger 

Klima
Damp
Fysik
Drivhusgasser
Damp
Galder Vejrlig

Galder Vejrlig (eng.: Galder Weatherwax) er Øverste Stormagiker af Sølvstjernens Orden, Overherre af Den Hellige Stav, Ottende Rangs Ipsissimus og Det Usete Universitets 304 rektor i Terry Pratchett roman Det Fantastiske Lys i serien Diskverden. Han omkommer dog under (bogstavelig talt) en besværgelse, kort tid efter at have overlevet op til flere mord forsøg fra sin elev Trymon. Galder spilles af James Cosmo i tv-serien The Colour of Magic.

Eksterne henvisninger 

Litterære figurer af Terry Pratchett
Diskverden
Det Usete Universitet

Det Usete Universitet (eng.: Unseen University) er hjemsted og læreanstalt for Diskverdens troldmænd i Terry Pratchetts romaner. Universitetet ligger i bystaten Ankh-Morpork.

I 1999 udnævnte Pratchett både Professor i matematik Ian Stewart og formeringsbiolog Jack Cohen til "Ærestroldmænd af det Usete Universitet" ved samme ceremoni hvor University of Warwick udnævnte ham til æresdoktor.

Referencer 

Diskverden
Fiktive steder
Fast form

Fast form er en tilstandsform et stof kan optræde i. 

I stoffets faste form sidder atomer og ioner bundet til hinanden, så de beholder deres plads i forhold til naboatomerne. Forbindelserne er så stærke, at ioner og atomer sidder helt tætpakket i bestemte positioner. Også metaller holdes sammen via stærke kræfter i en krystalstruktur. I salte er det de positive og negative tiltrækningskræfter, der er skyld i bindingen.

Varmer man fast stof op, svinger atomerne kraftigere og kraftigere på deres pladser, til de til sidst når stoffets smeltepunkt/frysepunkt hvor stoffet går over i flydende form.

Se også 
 Fase (stof)
 Gasform
 Plasma
Gendarmenmarkt

Gendarmenmarkt er en plads beliggende i det centrale Berlin. Her ligger de to protestantiske kirker Französischer Dom til højre og Deutscher Dom til venstre, samt arkitekten Karl Friedrich Schinkels Schauspielhaus, det nuværende Konzerthaus Berlin. Bygningerne blev næsten totalt ødelagt under 2. verdenskrig, men er nu genopført.

Gader i Berlin
Torve og pladser i Tyskland
Flydende form

Flydende form er den 2. form/tilstand, som et stof kan findes i. Det er en form/tilstand, hvor materialet kan blandes med andre stoffer uden væsentlige problemer. Dog kan forskellige materialer udløse kraftige kemiske forandringer ved blanding.

Varmer man et flydende stof op til dets kogepunkt/fortætningspunkt frigøres molekylerne fra hinanden, og stoffet går over i gasform.

Se også
Fast form
Væske
Plasma

Stoffaser
Alexanderplatz

Alexanderplatz (populært blot Alex) er en central plads og trafikknudepunkt i Tysklands hovedstad, Berlin, som er opkaldt efter den russiske zar Alexander 1. 

Paradepladsen, der oprindeligt lå foran den gamle kongeport, stammer tilbage fra det 17. århundrede, men fik først 2. november 1805 sit nuværende navn efter Alexander 1., der havde besøgt den dengang preussiske hovedstad 25. oktober samme år. I sidste del af 1800-tallet fik pladsen en vigtig rolle med opførelsen af Bahnhof Berlin Alexanderplatz, hvilket gjorde pladsens betydning for handelslivet i byen endnu større. Dens guldalder var i 1920'erne, hvor den sammen med Potsdamer Platz var hjertet i Berlins natteliv. Det inspirerede Alfred Döblin, der i 1929 skrev sin berømte storbyroman Berlin Alexanderplatz.

I dag domineres pladsen af det 368 m høje tv-tårn Fernsehturm, der er Europas 4. højeste konstruktion, varehuset Galeria Kaufhof og Park Inn-hotellet - alle tre bygningsværker, der stammer tilbage fra DDR-tiden. Der er siden bygget meget nyt i området omkring pladsen, eksempelvis butiksarkaden Alexa fra 2007. Få hundrede meter fra pladsen findes mange af byens historiske bygninger, og tæt ved ligger byens rådhus, Rotes Rathaus.

Alexanderplatz er også navnet på S-Bahn og U-Bahn stationerne på pladsen. Pladsen er et af Berlins største og vigtigste trafikknudepunkter, med krydsning af 3 U-Bahn-linjer, 3 S-Bahn-linjer, og mange sporvogns- og buslinjer, samt regionaltog.

På pladsen er der et bassin, der er et attraktivt sted for turister i sommervejret, med udsigt til de forbipasserende tog. På pladsen findes desuden Weltzeituhr, der viser tiden i mange dele af verden.

Under die Wende lagde pladsen 4. november 1989 asfalt til den største demonstration i DDR's historie.

Kilder og eksterne henvisninger

 Om Alexanderplatz i Kauperts gadeleksikon

Torve og pladser i Tyskland
Gader i Berlin
News

News var et dansk band, der op gennem 1980'erne havde store hits med bl.a. "Jeg elsker dig" (1983) og "Du er..." (1984).

Bandet blev oprindelig dannet af Aske Jacoby som Aske Jacoby Band i 1979. Gruppen spillede et par år og blev klar til at indspille deres første album i 1981. Men i den forbindelse erstattedes Lars Danielsson af Jette Schandorf og Jeppe Reipurth af Peter Biker, og gruppen tog navneforandring til News. I 1983 forlod guitarist Aske Jacoby og forsanger Gitte Naur bandet. Naur blev afløst af Søs Fenger, som var medvirkende på flere af deres største hits, især på albummet fra 1986, der blot bar gruppens navn. Fenger forlod dog bandet til fordel for en solokarriere, og blev afløst af Nadia Stein. Bandet udgav sit sidste album i 1994 og opløstes i 1995.

I 2008 var deres store hit "Du er" fra 1984 kortvarigt på den dansk singlehitliste i seks uger med en niendeplads som højeste placering.

Medlemmer gennem tiden 
 Gitte Naur (vokal) (1979-1983)
 Aske Jacoby (guitar) (1979-1983)
 Jakob Vejslev (guitar) (1979-1982)
 Lars Danielsson (bas) (1979-1981)
 Jeppe Reipurth (trommer) (1979-1981)
 Jette Schandorf (bas) (1981-1995)
 Peter Biker (trommer, senere også keyboards) (1981-1995)
 Martin Nordborg (keyboard) (1981-1987)
 Søs Fenger (vokal) (1983-1987)
 Jørgen Rygaard (guitar) (1983-1989)
 Nadia Stein (vokal) (1988-1995)

Tidslinje

Diskografi

Album 
 Stereo Magasin (1981), udgivet på Sonet
 Sæt Sejl (1982), udgivet på Sonet
 News (1984), udgivet på Mercury
 Den Grønne Streg (1985), udgivet på Mercury
 News (1986), udgivet på Mercury
 Den Blå Kanal (1988), udgivet på RCA
 Sort På Hvidt (1990), udgivet på Replay Records
 Crazy Lazy City (1992) udgivet på Replay Records
 Kun Om Natten (1994)
 Great News (1996)

Singler 
 "Koldt Vand Til Roser", Sonet 1982
 "Trafik / Forstadskvarter "(7", Single), Sonet 1982
 "Jeg Elsker Dig" / "Hva' Vil Du?", Mercury 1983
 "Du Er", Mercury 1984
 "1000 Kys", RCA 1987
 "Vi Bli'r Bare Ved" / "Vilde Katte", RCA 1988
 "Helt Alene", RCA 1988
 "Alle Andre Si'r", Replay Records (5) 1990
 "Her Er Min Sang Til Dig" / "Som Et Hjerte Faret Vild"", Replay Records (5) 1990
 "Falder For Dig, Replay Records (5), 1990
 "Ta' Med Mig", Replay Records (5), 1990
 "Crazy, Lazy City", Replay Records (5), 1991
 "Goodbye Is Goodbye", Replay Records (5), 1992
 "Streets Of Love", Replay Records (5), 1992
 "Hey You"m Replay Records (5), 1992
 "Stjernerne I Dine Øjne" (CD, Single, Promo)

Noter

Eksterne henvisninger 
 

Musikgrupper fra 1979
Ophørt i 1995
Rockgrupper fra Danmark
Herligt, en sommernat

"Herligt, en Sommernat" er det kendte "Jægerkor" fra det nationale festspil Elverhøj (1828) af Johan Ludvig Heiberg, med musikken komponeret af Friedrich Kuhlau. Modsat af hvad man skulle tro (og hvad Fru Heiberg skriver herom ) skrev Heiberg teksten til denne sang efter at Kuhlau havde komponeret melodien.

Førstelinjen citeres ofte fejlagtigt som "Herlig en Sommernat"!

Selve musikken hertil, blev desuden brugt i Olsen-banden ser rødt, da jægerne vender hjem fra Lensbaron Løvenwolds rævejagt.

Teksten til sangen er som følger

 Herligt, en Sommernat
 Drage til Elverkrat,
 Hvile ved Kilden den svale!
 Luna sit Sølverbaand
 Snoer om  Endymion,
 Speider i Busk og i Dale.
	 
 Møder en Nymphe dig,
 Lad hende skjøtte sig!
 Jæger, o lad hende fare!
 Husk, at Actæon fik
 Straf for et dristigt Blik!
 Jæger, o tag dig i Vare!
	 
 Gaa paa den sikkre Vej,
 Sværm og forvild dig ei,
 Jæger, iagt du dig tage!
 Men har du tabt vort Spor,
 Lyt til vort Jægerchor,
 Det skal dig kalde tilbage.

Noter 

Sange fra 1848
Spindelvæv

Spindelvæv produceres af edderkopper. Disse har spindevorter på bagkroppen, og ud af dyser på spindevorterne kommer de silketråde, der danner spindelvæv.

Der findes mange forskellige spind, men de mest kendte er hjulspind og baldakinspind.

En edderkop kan spinde op til 6 forskellige slags silketråde. Hver spindevorte kan kun producere én slags tråd. Hver tråd har sin funktion: klæbrige tråde til net, ikke-klæbrige tråde til net, sikkerhedsline, silke til ægspind, til ammespind og til indpakning af bytte.

Når silken kommer ud fra edderkoppens spindevorter, er det blot en klistret væske, men væsken omdannes i udførselsgangen til fibroin, der er et uopløseligt protein. Når edderkoppen trækker i det med sine bageste ben, bliver det til en fin tråd. Jo hårdere edderkoppen trækker, des stærkere bliver tråden.

Ikke alle edderkopper laver net.

Typer af spind

Hjulspind 
Spindes af hjulspindere. Det er et rundt spind bygget op af hovedtråde og en spiral, som går fra midten og ud. Edderkoppen sidder ofte i midten. F.eks. en korsedderkop (Araneus diadematus) (Famlilien Araneidae) spinder et spind på op til 50 cm i diameter og bruger 20-60 meter silke på et spind. Edderkoppen bygger som regel et nyt spind hver nat. De største hjulspind spindes af edderkoppeslægten Nephila i familien hulhjulspindere (Tetragnatidae). Deres spind kan måle op til 2 meter i diameter og er stærke nok til at kunne bremse små fugle.

Baldakinspind 

Spindes af baldakinspindere (arter indenfor Linyphiidae – tæppespindere). Baldakinspind ses oftest i buske og krat samt i højt græs. Baldakinspind består af en masse ikke-klæbrige tråde over og under et tæppe, som byttedyr (f.eks. insekter) "snubler" i og falder ned på tæppet, hvor baldakinspinderen sidder på undersiden. I en enkelt busk kan der være over 50 baldakinspind. Spindene er ofte kun få centimeter store, men nogle kan være så store som tallerkener.

Tæppespind 
Bygges af f.eks. labyrintedderkoppen (Agelena labyrinthica) og husedderkopper (Tegenaria spp.). Det ses ofte i hønsehuse og skure, hvor spindet hænger som et tæppe i hjørnet med et rør, hvori edderkoppen sidder med forbenene på tæppespindet. Tæppespindet er ikke klæbrigt, men byttedyret snubler i tråde over spindet.

Faldlem og rørspind 
Bygges af Taranteller, faldlemsedderkopper og rørspindere. (til sammen kaldet Mygalomorphae) og kæmpe-faldlemsedderkopper (Liphistiomorphae er muligvis de mest primitive edderkopper. Kun ca. 20 arter). Spindet består af et rør, som enten er lukket eller har en faldlem i toppen. Inde i røret sidder edderkoppen og mærker på spindet, når et byttedyr går over det. Derpå hugger den hurtigt igennem spindet med sine giftkroge og lammer byttet.

Edderkoppen og kong Robert 
Efter nederlaget til englænderene i 1306 hvilede kong Robert 1. Bruce af Skotland sig i en lade, hvor han så en hjulspinder spinde sit net. 6 gange mislykkedes det for edderkoppen, men den 7. gang lykkedes det for den. Kong Robert skulle være blevet inspireret af dette og kæmpede videre mod englænderne, som han endelig slog i Slaget ved Bannockburn i 1314.

Edderkopper